《岁暮武陵别叶子九往京口》
明代·曾灿

残腊无佳日，况当离别年。布帆从此去，江水正茫然。

贫贱愁中路，风波乱后天。好将今古泪，寄与夕阳船。

作者简介：（1626—1689）明末清初江西宁都人。原名传灿，字青藜，号止山。曾参南明唐王军事。败后为僧出游。回里筑六松草堂。以后出游东南，居苏州光福二十余年。晚年以笔舌糊口四方，卒于京师。曾选同时人诗为《过日集》，又有《六松草堂文集》、《西崦草堂诗集》等。